ai4bharat/Pralekha huggingface dataset:
کوئلے کی وزارت
کوئلہ کی وزارت نے رامسر فہرست میں 5 کوئلے کی کانوں کو شامل کرنے کے لیے وزارت ماحولیات سے رابطہ کیا
وزارت نے چھوڑ دی گئی کوئلے کی کانوں کو دوبارہ استعمال کرنے کے لیے عالمی بینک سے مدد مانگی
ہندوستان کے کوئلے کا شعبہ بجلی کی تیزی سے بڑھتی ہوئی مانگوں کو پورا کرنے کے لیے کوئلےکی پیداوار میں اضافہ کرنے کے لیے مسلسل کوششیں کررہا ہے۔ ساتھ ہی کوئلے کا شعبہ پائیدار ترقی کی راہ اختیار کرنے کے لیے کئی قدم بھی اٹھا رہا ہے اور اس دوران ماحولیات کے تحفظ اور جنگلات اور بائیوڈائیورسٹی کی حفاظت کے لیے خصوصی توجہ دے رہا ہے۔ پائیدار سرگرمیوں کے حصے کے طور پر کول انڈیا لمیٹیڈ  نے کوئلےکی کان والی جھیلوں کے تحفظ ، آب گاہوں کی ایکولوجیکل صورت حال کو برقرار رکھنے اور ایسی کانوں والی جھیل کو مشہور و معروف رامسر فہرست میں شامل کرنے کے لیے کئی قدم اٹھائے ہیں۔ اس کے لیے اس نے متعلقہ ریاستی حکومتوں اور وزارت ماحولیات، جنگلات اور ماحولیاتی تبدیلی  سے مدد حاصل کی ہے۔
کوئلے کی کان کی جھیلوں کو رامسر فہرست میں شامل کرنے کی موزونیت سے متعلق بات چیت ایم او ای ایف سی سی کے ساتھ کی گئی ہے، جو کہ رامسر فہرست میں شامل کرنے کے لیے آب گاہوں کی شناخت کی نوڈل وزارت ہے۔ ایم او ای ایف سی سی کی ہدایت کے مطابق سی آئی ایل نے مغربی بنگال، اوڈیشہ، جھارکھنڈ اور مدھیہ پردیش میں ایسی 5 جھیلوں کی نشان دہی کرکے انہیں رامسر فہرست میں شامل کرنے پر غور کرنے کی درخواست کی ہے۔ سی آئی ایل رامسر انفارمیشن شیٹ  تیار کررہا ہے۔ کوئلے والی آب گاہوں میں مختلف قسم کے پرندے مسلسل آتے رہتے ہیں اور ان میں مختلف قسم کے پیڑ پودے بھی موجود ہیں۔ سی آئی ایل کے ذریعے بڑے پیمانے پر شجرکاری اور مٹی کی نمی کو برقرار رکھنے سے متعلق سرگرمیوں کی وجہ سے ان آب گاہوں کے اردگرد کا ماحول کافی بہتر ہوا ہے۔
مزید برآں کوئلے کی وزارت چھوڑ دی گئی کوئلے کی جگہوں کو دوبارہ استعمال کرنے کےلیے عالمی بینک، جی آئی زیڈ اور دیگر عالمی اداروں سے تعاون اور مدد بھی حاصل کررہی ہے، تاکہ ان جگہوں کو محفوظ، ماحولیات کے حساب سے مستحکم اور کاروباری استعمال کے لحاظ سے موزوں بنایا جاسکے۔ ان زمینوں کو اقتصادی طور پر دوبارہ استعمال کیا جائے گا، جیسے کہ سولر پارک، سیاحت، کھیل، جنگلات سے متعلق سرگرمیوں، زراعت، باغبانی اور شہر کاری وغیرہ کے طورپر استعمال کیا جائے گا۔ ان اداروں کے پاس موجود مختلف ممالک میں کانوں سے متعلق وسیع تجربہ کافی مدد گار ہوگا اور اس سے ہندوستانی کوئلے کے کانوں کی جگہوں کو دوبارہ استعمال کرتے وقت عالمی پیمانے کے بہترین طور طریقوں کو استعمال کرنے میں مدد ملے گی۔
وزارت دفاع
زمینی سطح پر فٹبال کو فروغ دینے کے لئے
سبروتو مکرجی اسپورٹس اور ایجوکیشن سوسائٹی اینڈ آل انڈیا فٹبال فیڈریشن کے درمیان مفاہمتی عرضداشت پر دستخط
پہلی بار، سبروتو مکھرجی اسپورٹس ایجوکیشن سوسائٹی نے نچلی سطح پر فٹ بال کو فروغ دینے کے لیے آل انڈیا فٹ بال فیڈریشن  کے ساتھ اشتراک کیا ہے۔ اس مفاہمت نامے کے ایک حصے کے طور پر، اس ایڈیشن کے بعد سے، جونیئر بوائز  زمرے میں سبروتو XI ٹیم تشکیل دی جائے گی۔ ٹیم 2024-2023 سیزن سے اے آئی ایف ایف یوتھ مقابلے میں حصہ لے گی۔ مزید برآں، آئی ایس ایل، آئی لیگ اور آئی ڈبلیو ایل کے کلب اپنی ٹیموں کی نمائندگی کے لیے سبروتو کپ سے کھلاڑیوں کو چنیں گے۔ اس سے کھلاڑیوں کو قومی سطح پر اپنی صلاحیتوں کا مظاہرہ کرنے میں مدد ملے گی۔ اے آئی ایف ایف اپنے سالانہ میڈیا پلان اور کیلنڈر کے ذریعے بھی سبروتو کپ کو فروغ دے گا۔ مقابلے میں عمر کی دھوکہ دہی کو روکنے کے لیے، ایس ایم ایس ای ایس ماہرین کا استعمال کرتے ہوئے عمر کے تعین کے ٹیسٹ کرائے گا۔ کوچوں کو اپ ڈیٹ کرنے اور تربیت دینے کے لیے، اے آئی ایف ایف کی طرف سے دہلی اور بنگلورو میں فائنل راؤنڈ کی ٹیموں کے کوچوں کے لیے ایک تعلیمی ورکشاپ کا آغاز کیا جائے گا۔
ایم او یو پر ایئر وائس مارشل آلوک شرما، وی ایم وی ایس ایم، اے سی اے ایس نے بطور ممبر، ایس ایم ایس ای ایس اور ڈاکٹر شاجی پربھاکرن، سکریٹری جنرل، اے آئی ایف ایف نے، نئی دہلی میں ایئر فورس اسٹیشن میں منعقدہ ایک رسمی تقریب میں اس مفاہمتی عرضداشت پر دستخط کیے۔ دونوں معززین نے شراکت داری پر خوشی کا اظہار کیا اور اس بات کا یقین ظاہر کیا کہ آنے والے وقتوں میں اس مفاہمت سےقومی فٹ بال کو زبردست فائدہ پہنچے گا۔
سبروتو مکھرجی اسپورٹس ایجوکیشن سوسائٹی ایئر فورس اسپورٹس کنٹرول بورڈ کے زیراہتمام 1960 سے ہر سال باوقار سبروتو کپ انٹرنیشنل فٹ بال ٹورنامنٹ کا انعقاد کرتی ہے۔ یہ فٹ بال کا ایک انوکھا ٹورنامنٹ ہے جس میں تمام ریاستوں کی اسکولی ٹیمیں گراس روٹ لیول سے شروع ہو کر تین زمروں یعنی سب جونیئر بوائز ، جونیئر بوائز  اور جونیئر گرلز ملک میں فٹ بال میں اعلیٰ اعزاز کے لیے مقابلہ آرائی کرتی ہیں۔
وزیراعظم کا دفتر
وزیراعظم نے ہرات مبارک اور مہا شیوراتری پر قوم کو نیک خواہشات پیش کیں
نئی دہلی،21؍فروری، وزیراعظم نریندر مودی نے ہرات مبارک اور مہا شیوراتری پر قوم کو نیک خواہشات پیش کیں۔ انہوں نے ہر طرف امن اور خوشحالی کی نیک خواہشات کے ساتھ ہر ایک کے لئے خوشیوں اور اچھی صحت کے لئے پرار تھنا کی۔
۔۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-872
(Visitor Counter : 48
وزارت دفاع
رکشا منتری جناب راج ناتھ سنگھ نے گریٹر نوئیڈا میں ایک تقریب میں نوجوان تحقیق کاروں سے کہا:
نیتا جی سبھاش چندر بوس جیسے انقلابی مجاہدین آزادی سے حوصلہ لے کر ایک مضبوط اور خود کفیل ‘نئےہندوستان’ کی تعمیر کریں
زیادہ نئے ذرائع جیسے کہ انٹر نیٹ کے علاوہ روایتی طریقوں جیسے کہ لائبریریوں اور آر کائیوز کے ذریعہ گہری تحقیق کے لئے حمایت کی
‘‘تازہ ترین دنیا کی ترقیات سے واقف رہیں لیکن اس بات کو یقینی بنائیں کہ ہماری ثقافتی روایات اور قدریں محفوظ رہیں’’
رکشامنتری جناب راج ناتھ سنگھ نے نوجوانوں پر زور دیا ہے کہ وہ نیتا جی سبھاش چندر بوس جیسے انقلابی مجاہدین آزادی سے حوصلہ لیں اور ایک مضبوط اور خود کفیل نئے ہندوستان کی تعمیر کریں ، جو مستقبل کے تمام چیلنجوں سے موثر طور پر نمٹنے کی صلاحیت رکھتا ہو۔ وہ 11 نومبر 2022 کو گریٹر نوئیڈا میں ایک کانکلیو میں نوجوان تحقیق کاروں سے خطاب کررہے تھے۔
رکشان منتری نے اس بات پر زور دیا کہ ملک کے نوجوان روشن دماغوں کے پاس ایک آتم نربھر بھارت بنانے کی صلاحیت موجود ہے۔ انہوں نے کہا کہ ملک کے شاندار ثقافتی ورثے سے حوصلہ لینا چاہئے اور گہری تحقیق کے ذریعہ اختراعاتی خیالات لانے چاہئیں تاکہ ملک کو نئی بلندیوں تک لے جایا جاسکے ۔ انہوں نے اس بات کا اعتراف کرتے ہوئے کہ آنےو الے اوقات میں ہر شعبے میں ٹکنالوجی کا ایک مرکزی کردار ہوگا ، طلبا سے کہا کہ وہ زیادہ نئے طریقوں جیسے کہ انٹرنیٹ کے علاوہ روایتی ذرائع جیسے کہ تحقیقاتی اداروں ، لائبریوں اور آرکائیو زکے واسطے سے گہری ریسرچ پر توجہ مرکوز کریں ۔
جناب راج ناتھ سنگھ نے طلبا سے اپیل کی کہ وہ پوری دنیا میں وقوع پذیر ہونےوالی تازہ ترین ترقیات سے واقف رہیں بلکہ اس بات کو یقینی بنائیں کہ ہماری تہذیبی روایات اور قدریں محفوظ رہیں ۔عالمگیریت کے دور میں دنیا بہت سے ذرائع کے واسطے سے باہم مربوط ہے۔ اسی لئے ضروری ہے کہ مختلف ثقافتوں ، زبانوں ، تعلیم ، اقتصادی اور سیاسی نظاموں کو سمجھا جائے ۔ایک طرف جبکہ ہم ایک نئے ہندوستان کی تعمیر کے لئے عزم مصمم رکھتے ہیں ، ہمارا رہنما ‘ماضی کا ہندوستان ’ اور اس کی مالامال تہذیبی روایات ہونا چاہئے۔نیتا جی سبھاش چندر بوس کے کردار اور وژن کا ازسرنو جائزہ لئے جانے کی ضرورت ہے۔ انہوں نے کہا کہ کچھ لوگ اسے ازسرنو تاریخ نویسی کہتے ہیں ، میں اسے کورس کی تصحیح کہتا ہوں ۔
رکشا منتری نے اس بات پر زور دیا کہ آج ہندوستان نئی بلندیاں حاصل کررہا ہے اس لئے کہ وزیر اعظم جناب نریندر مودی کی زیر قیادت حکومت کی توجہ ، ‘ میک ان نڈیا، میک فار دی ورلڈ ’ وژن کے مطابق ہرشعبے میں خود انحصاری حاصل کرنے پر مرکوز ہے۔انہوں نے کہا کہ اصل مقصد استعمار ی ذہنیت سے باہر نکلتے ہوئے ٹکنالوجی سے فائدہ اٹھاتے ہوئے ‘آتم نربھرتا’ کا حصول ہے جوکہ نیتا جی سبھاش چندر بوس جیسے مجاہدین آزادی کا خواب تھا ۔
جناب راج ناتھ سنگھ نے ملک کو استعماری ِذہنت سے پاک کرنے کی غرض سے حکومت کے ذریعہ اٹھائے گئے کئی اقدامات کا شمار کیا ۔ ان میں راج پتھ کا نام کرتویہ پتھ رکھنا ، انڈیا گیٹ کے احاطے میں نیتا جی سبھاش چندر بوس کا مجسمہ نصب کرنا، نیتا جی کو خراج عقیدت پیش کرنے کے طور پر انڈمان اور نکوبار جزیرہ نما کے تین جزیروں کا دوبارہ نام رکھنا ، مراٹھا بہادر چھتر پتی شواجی سے متاثر ہوکر ہندوستانی بحریہ کی نئی علامت سازی اور برطانوی دور کے سیکڑوں قوانین کو کالعدم قراد دینا شامل ہے ۔انہوں نے کہا کہ ہندوستان مالامال تنوع اور زبردست امکانات کی سرزمین ہے اور حکومت ، ملک کو مضبوط اور ‘آتم نربھر ’بنانے کے لئے ان صلاحیتوں کو بروئے کار لانے کی جانب گامزن ہے ۔
وزارت دفاع
ہندوستانی فوج میں خواتین کی بھرتی
دفاع کے وزیر مملکت جناب اجے بھٹ نے آج لوک سبھا میں کرنل راجیہ وردھن راٹھور کو ایک تحریری جواب میں بتایا کہ خواتین کی فوج میں شمولیت تنظیمی ضرورت، جنگی صلاحیت، جنگ کرنے اثر پذیری اور ہندوستانی فوج کی فعالیت پر مبنی ہے۔ بھارتی فوج کی طرف سے صنفی مساوات کو بہتر بنانے کے لئے کئے گئے جن اقدامات کو شامل کیا گیا ہے، وہ حسب ذیل ہیں:
- کُل ہند میرٹ بنیاد پر نیشنل ڈیفنس اکیڈمی میں خواتین کی شمولیت۔ پہلا بیچ 2022 کے موسم خزاں سے زیر تربیت ہے۔
- ملٹری پولیس کی کور میں 100 خواتین کو بطور سپاہی بھرتی کیا گیا ہے۔ مرحلہ وار 1700 خواتین کو شامل کیا جائے گا۔
- آرمی میڈیکل کور اور ڈینٹل کور کو چھوڑ کر فوج کی 10 شاخوں میں 620 شارٹ سروس کمیشن خواتین افسران کو مستقل کمیشن دیا گیا ہے۔
صنفی امتیازات سے پاک ترقی: فروغ جاتی پہلوؤں کا احاطہ کرنے والی صنفی امتیاز سے پاک کیریئر کوترقی دینے کی پالیسی 23 نومبر 2021 کو مشتہر کی گئی ہے۔ یہ پالیسی خواتین افسران کو اسلحہ/خدمات میں اعلیٰ عہدوں پر ترقی کے مساوی مواقع فراہم کرتی ہے، جہاں وہ کمیشن دیا گیا ہے۔ افسران کے لئے کیریئر کی ترقی کی پالیسی صنفی امتیاز سے پاک ہے، جس کے نتیجے میں مستقبل میں ہندوستانی فوج میں اعلیٰ قیادت کے رول میں خواتین کی زیادہ سے زیادہ شرکت ہوگی۔
صحت اور خاندانی بہبود کی وزارت
وزیر اعظم6 مارچ 2023 کو ’صحت اور طبی تحقیق‘ پر پوسٹ بجٹ ویبینار سے خطاب کریں گے
مرکزی حکومت کی جانب سے منعقد کئے جانے وا لے 12 پوسٹ بجٹ ویبینار کے ایک حصے کے طور پر، یہ ویبینار، بجٹ کے اعلانات کے نفاذ کے لیے بصیرت اور خیالات کو یکجا کرے گا
ویبینار میں بیک وقت تین بریک آؤٹ ا جلاس ہوں گے جن میں نئے نرسنگ کالجوں کےقیام، آئی سی ایم آر لیبس کے سرکاری اور نجی شعبے کے استعمال اور طبی آلات کے لیے، فارما جدت طرازی اور کثیر الضابطہ کورسوں سے متعلق بجٹ کے اعلان کا احاطہ کیا جائے گا
وزیر اعظم جناب نریندر مودی6 مارچ 2023 کو صبح 10 بجے ویڈیو کانفرنسنگ کے ذریعے،’صحت اور طبی تحقیق‘ پر پوسٹ بجٹ ویبینار سے خطاب کریں گے۔ یہ 12 پوسٹ-بجٹ ویبینارس کے ا ُس سلسلے کا ایک حصہ ہے جو مرکزی حکومت کی طرف سے منعقد کئے جارہے ہیں اور جن کا مقصد مرکزی بجٹ میں اعلان کردہ اقدامات کے موثر نفاذ کے لیے بصیرت ، خیالات اور تجاویز کو یکجا کرنا ہے۔
مرکزی بجٹ 24-2023، سات ترجیحات پر مبنی ہیں جو ایک دوسرے کی تکمیل کرتی ہیں اور امرت کال کے ذریعے رہنمائی کرنے والے ’سپت رشی‘ کے طور پر کام کرتی ہیں۔ جامع ترقی، حکومت کی ترجیحات میں سے ایک ہے، جس میں 157 نئے نرسنگ کالجوں کا قیام، آئی سی ایم آر کے لیبس میں سرکاری اور نجی طبی تحقیق کی حوصلہ افزائی کرنا اور طبی آلات کے لیے فارما جدت طرازی اور کثیر موضوعاتی کورسز شامل ہیں۔
ویبینار میں ، بیک وقت تین بریک آؤٹ ا جلاس ہوں گے، جن میں صحت اور فارما ، دونوں شعبوں کا احاطہ کیا جائے گا۔ مرکزی حکومت کی متعلقہ وزارتوں / محکموں کے وزراء اور سکریٹریوں کے علاوہ ریاستی نیز مرکز کے زیر انتظام سرکاروں کے محکمہ صحت سے تعلق رکھنے والے شراکت دار، مضامین کے ماہرین، صنعتوں / ایسوسی ایشنوں، نجی میڈیکل کالجوں / اسپتالوں / انسٹی ٹیوٹ وغیرہ کے نمائندے، اس ویبینار میں شرکت کریں گے اور بجٹ کے اعلانات کے بہتر نفاذ کے لیے تجاویز فراہم کرکے تعاون کریں گے۔
بریک ا ٓؤٹ اجلاس کے موضوعات میں ہیں، نرسنگ میں معیاری بہتری : بنیادی ڈھانچے، تعلیم اور پریکٹس؛ طبی تحقیق کے لیے سہولت کار کے طور پر آئی سی ایم آر کے لیبس کا سرکاری اور نجی شعبے کا استعمال؛ اور طبی آلات کے لیے فارما جدت طرازی اور کثیر الضابطہ کورس۔
شمال مشرقی ریاستوں کی ترقی کی وزارت
مرکزی وزیر ڈاکٹر جتیندر نے کہا کہ، شمال مشرقی خطہ کووڈ-19 کے بعد کی دنیا میں ہندوستان کی ترقیاتی کہانی کی قیادت کرے گا
شمال مشرقی خطہ ، وزیر اعظم کے دفتر، عملہ، عوامی شکایات، پنشن، جوہری توانائی اور خلا کے مرکزی وزیر مملکت ڈاکٹر جتیندر سنگھ نے آج کہا کہ شمال مشرقی خطہ کووڈ کے بعد کے ہندوستان کی ترقیاتی کہانی کی قیادت کرے گا۔ انھوں نے کہا، شمال مشرقی خطہ بہت تیزی سے کووڈ مینجمنٹ سمیت بہت سے شعبوں میں بطور رول ماڈل ابھر رہا ہے اور مزید کہا کہ کووڈ کے بعد کے زمانے میں، جب ہم ہندوستان کی معیشت کی تعمیر میں مصروف ہوں گے تو، کاروبار اور محصولات پیدا کرنے کے نئے علاقوں کی تلاش کرنے کا رجحان بڑھے گا، اور شمال مشرق کو ایک بہترین منزل کے طور پر دیکھا جائے گا۔
وزیر موصوف ASSOCHAM اور حکومت منی پور کے زیر اہتمام ”ابھرتے ہوئے مواقع کی زمین، فوکس ایریا منی پور“ کے عنوان سے منعقد کیے گئے کانفرس میں مہمان خصوصی کی حیثیت سے خطاب کر رہے تھے۔
ڈاکٹر جتیندر سنگھ نے کہا کہ وزیر اعظم نریندر مودی کی سربراہی میں زندگی کے تمام شعبوں میں گذشتہ سات سالوں میں شمال مشرقی خطے میں جس طرح کی تبدیلی واقع ہوئی ہے وہ ناقابل یقین اور بے مثال ہے۔ انھوں نے کہا، حکومت کی جانب سے کاروباری اداروں اور کاروباری افراد کی مدد کے لیے مستقل کوششیں کی جا رہی ہیں اور اس سمت میں پہلے ہی سے زراعت، ہائیڈل پاور، انفراسٹرکچر، انفارمیشن اور مواصلاتی ٹکنالوجی، سیاحت کے ساتھ ساتھ عمودی طور پر مربوط فوڈ پروسیسنگ سلسلوں کی ترقی، مہارت کی ترقی اور سرحد پار تجارت کی مارکیٹنگ کے ذریعے ترقی کی نئی راہیں پیدا کرنے میں اہم اقدامات جاری ہیں۔
ڈاکٹر جتیندر سنگھ نے کہا کہ مرکزی حکومت شمال مشرق میں کاروباری سرگرمیوں کو خصوصی ترغیب دے رہی ہے اور بجلی، سڑک، انفراسٹرکچر، رابطے جیسی رکاوٹیں تیزی سے کم ہو رہی ہیں۔ انھوں نے مزید کہا کہ حکومت نے بجلی کی پیداوار اور تقسیم کے منصوبوں کو ترجیح دی ہے تاکہ کاروبار کو بڑھانے میں مدد کے لیے معیاری بجلی کی دستیابی ہو۔ انھوں نے مزید کہا کہ اس سے خطے کی مجموعی معاشی ترقی پر مثبت اثر پڑے گا۔ انھوں نے کہا، شمال مشرقی خطے کی بنیادی ڈھانچے کی نمو، جسے حکومت ہند، بین الاقوامی ایجنسیوں کی حمایت حاصل ہے، عوام، شراکت اور منصوبے اور SEZs کی تشکیل کی بہترین مثال ہے جو کاروبار اور لوگوں کو مواقع فراہم کرنے کی کلید ہے۔
ڈاکٹر جتیندر سنگھ نے کہا کہ منی پور کی طاقت اس کے عوام اور اس کے قدرتی وسائل میں ہے اور انھوں نے اس امید کا اظہار کیا کہ ریاست نہ صرف شمال مشرقی ہندوستان، بلکہ مجموعی طور پر ہندوستان کا ایک سرکردہ آئی ٹی مرکز بن کر ابھرے گا۔ انھوں نے کاروباری رہنماؤں سے ریاست اور خطے کے معاشی منظر نامے کو مستحکم کرنے کے لیے ریاست کے ساتھ شراکت میں آگے آنے کی اپیل کی۔ انھوں نے کہا، منی پور میں IT-SEZ سے ریاست کی معیشت میں اضافہ گا، سیاحت کو فروغ ملے گا اور سب سے اہم بات یہ ہے کہ براہ راست اور بالواسطہ روزگار کے مواقع پیدا ہوں گے۔ اس سے ہوٹل، اسپتال اور رہائشی کمپلیکس جیسی یونٹوں کے ساتھ بنیادی ڈھانچے کی ترقی کو بھی فروغ ملے گا۔
ڈاکٹر راجیش کمار، چیف سکریٹری، حکومت منی پور، جناب دیپک سود، سکریٹری جنرل، ASSOCHAM، ڈاکٹر مہندر اگروال، چیئرمین، ASSOCHAM، شمال مشرقی علاقائی ترقیاتی کونسل اور ڈاکٹر بی کے پانڈا، آئی او ایس ایف، زونل ڈویلپمنٹ کمشنر، ایسٹ اور شمال مشرق نے بھی کانفرنس سے خطاب کیا۔
وزارت خزانہ
ڈی جی جی آئی گرو گرام کے عہدیداروں نے ایک آئی ٹی سی ریکٹ کا پردہ فاش کیا ہے،جس میں جعل سازی پر مبنی 863 کروڑ روپے کا دعویٰ کرنے والی 461 فرضی کمپنیاں شامل ہیں،دو افراد کو حراست میں لیا گیا ہے
جی ایس ٹی انٹیلی جنس کے ڈائریکٹوریٹ جنرل کے گروگرام زونل یونٹ نے حال ہی میں جعل سازی پر مبنی پیداواری ڈیسک کریڈٹ  کے ایک بڑے ریکٹ کا پردہ فاش کیا ہے۔اس ریکٹ میں 461 فرضی /جعلی کمپنیاں شامل ہیں ،جن کے ذریعہ 863 کروڑ روپے کے بقدر جعل سازی پر مبنی پیداواری ٹیکس کریڈٹ کی دھوکہ دہی کی گئی ۔اس معاملے میں آج تک دو کلیدی کارندوں کو گرفتار کیا جاچکا ہے۔
اس ریکٹ کے تحت ،فرضی کاروباری اداروں کے ذریعہ جعل سازی پر مبنی پیداواری ٹیکس کریڈٹ کی خرد بردکئے جانے کا پتہ چلا ہے۔اس ریکٹ کا پردہ فاش اس وقت ہوا جب ایک خفیہ اطلاع کی بنیاد پر اس مقصد کے لئے چلائے جارہے ایک خفیہ دفتر کی تلاشی کی کارروائی انجام دی گئی ۔اس تلاشی کی کارروائی کے دوران اس خفیہ دفتر سے برآمد کئے گئے لیپ ٹاپس میں بڑی تعداد میں کرایہ سے متعلق سمجھوتوں ،بجلی کے بلوں،آدھار کارڈ،ڈرائیونگ لائسنس ، پین کارڈ وغیرہ جیسے دستاویزات کی فرضی اور جعلی نقلوں کا پتہ چلا ہے،جنہیں وہ اپنی فرضی کمپنیاں بنانے اور ان کے کام کاج میں استعمال کررہے تھے۔اس دفتر سے ضبط کئے گئے لیپ ٹاپس ،آلات کے فورنسک معائنہ کی بدولت 863 کروڑ روپے تک کی آئی ٹی سی دھوکہ دہی کا انکشاف ہوا ۔اس دھوکہ دہی میں 461 فرضی کمپنیاں شامل تھیں اس دوران دو کلیدی کارندوں کو گرفتار بھی کیا گیا ہے۔ ابتدائی تحقیقات سے معلوم ہوا ہے کہ جعل سازی پر مبنی پیداواری ٹیکس کریڈٹ کی بدولت ٹیکس چوری سے بہت زیادہ متاثر ہونے والے دھات/ لوہے اور فولاد کے شعبہ میں بہت بڑی جعل سازی کی گئی ہے۔
شماریات اور پروگرام کے نفاذ کی وزارت
فروری 2021 کی صنعتی پیداوار اور مبنی بر استعمال اشاریے کا فوری تخمینہ 
نئی دہلی 12 اپریل 2021: صنعتی پیداوار کے اشاریہ کا فوری تخمینہ ہر مہینے کی 12 تاریخ جاری کیا جاتا ہے جو چھ ہفتوں کے وقفے کے ساتھ ایجنسیوں کے ذرائع سے موصولہ ان اعداد و شمار کو مرتب کرتا ہے جو پیداواری فیکٹریوں اور اداروں سے موصول ہوتے ہیں۔
2۔ فروری 2021 میں صنعتی پیداوار کا فوری تخمینہ 12-2011 کی بنیاد پر 129.4 ہے۔ کان کنی، اشیا سازی اور بجلی کے شعبوں میں فروری 2021 کی صنعتی پیداوار کے اشاریے بالترتیب 116.5، 129.3 اور 153.9 ہیں۔ اس فوری تخمینے پر آئی آئی پی کی نظرثانی کی پالیسی کے مطابق بعد کی ریلیز میں نظر ثانی کی جائے گی۔
3۔ فروری 2021 میں مبنی بر استعمال درجہ بندی کے مطابق پرائمری اشیا کیلئے اشاریہ 124.3 بنیادی سامان کے لئے 93.3 انٹرمیڈیٹ سامان کے لئے 137.6 اور بنیادی ڈھانچے / تعمیراتی سامان کے لئے 138.2 ہیں۔ علاوہ ازیں فروری 2021 میں صارفین کے پائیدار اور غیر پائیدار سامان کے لئے اشاریہ بالترتیب 124.7 اور 147.6 ہے۔
4۔ فروری 2021 میں سیکٹرل، 2008 کی دو ہندسوں کی سطح اور استعمال پر مبنی درجہ بندی اور استعمال پر مبنی درجہ بندی کی بنیاد پر صنعتی پیداوار کے اشاریے کی تفصیلات اول، دوئم اور سوئم بیانات میں بالترتیب دئیے گئے ہیں۔
مزید بر آں صنعتی شعبے میں ہونے والی تبدیلیوں کی صارفین کی طرف سے تعریف کے لئے چوتھے بیان میں صنعتی گروپوں اور سیکٹروں کی طرف سے  اپریل 2020 سے ماہانہ حساب سے فہرست کے اشارے فراہم کئے گئے ہیں۔
5۔ فروری 2021 میں آئی آئی پی کے فوری تخمینے کے ساتھ ساتھ جنوری 2020 کے اشاریوں پر پہلی نظر ثانی کی گئی اور نومبر2020 کے اشاریے پر حتمی نظر ثانی کی گئی۔ یہ کام ماخذ ایجنسیوں سے موصول ہونے والے تازہ ترین اعداد و شمار کی روشنی میں کیا گیا۔ فروری 2021 کا فوری تخمینہ ، جنوری 2021 کے لئے پہلی نظر ثانی اور نومبر 2020 کے لئے حتمی نظر ثانی بالترتیب 90 فیصد ، 94 فیصد اور 94 فیصد ردعمل کی شرح پر مرتب کی گئی۔
6۔ مارچ 2021 کے لئے اشاریےبدھ 12مئی 2021 کو جاری کئے جائیں گے۔
نوٹ:۔
1.پریس ریلیز کی یہ معلومات وزارت کی ویب سائٹ پر بھی دستیاب ہے: http://www.mospi.nic.in
2. ہندی پریس ریلیز ذیل پر دستیاب ہوگی: http://mospi.nic.in/hi
وزارت آیوش
آیوش کے مرکزی وزیر سربانند سونووال نے پنجی میں نویں عالمی آیوروید کانگریس اور آروگیہ ایکسپوکے مختصر تعارف کا افتتاح کیا
ادویات کے روایتی نظام کی بات کریں تو بھارت عالمی سطح پر معروف مقام رکھتا ہے:مرکزی وزیر سربانند سونووال
آیوروید کے دن 23اکتوبر کی تقریبات کا موضوع ہے‘‘ہر گھر ہر دن آیوروید ’’
آیوش کے مرکزی وزیر سربانند سونووال نے پنجی میں نویں عالمی آیوروید کانگریس اور آروگیہ ایکسپوکے مختصر تعارف کاآج افتتاح کیا۔یہ تقریبات 8دسمبر سے 11دسمبر تک گوا میں منعقد کی جائیں گی۔اس چار روزہ تقریب کا اہتمام مرکزی اور ریاستی حکومت اور آیوش کی مرکزی وزارت نے مشترکہ طورپر کیا ہے ، جس میں آیوروید کے تعلق رکھنے والے 5000 شراکت دار،اس شعبہ سے جڑے ماہرین ،پریکٹیشنرز،روایتی حکیم،ماہر تعلیم ،طلبہ ،دوا سازی سے تعلق رکھنے والے افراد، دواؤں کے پودوں کی کھیتی کرنے والے افراد کے ساتھ ساتھ دنیا بھر کے مارکیٹنگ ایکسپرٹس حصہ لیں گے۔
پروگرام سے خطاب کرتے ہوئے آیوش کے وزیر جناب سربانند سونووال نے کہا کہ ‘آیوروید فار ون ہیلتھ’ پروگرام کا مرکزی موضوع زندگی کے سفر کےلئے بہت اہم ہے۔انہوں نے تفصیل سے بتایا کہ کیسے آیوروید نہ صرف کسی کی صحت کو برقرار رکھنے پر مرکوز ہے،بلکہ ہماری سرزمین کی دکھ بھال کرنے کا ایک مکمل نظام بھی ہے۔ انہوں نے کہا کہ جب ادویات کے روایتی نظام کی بات آتی ہے تو بھارت عالمی سطح پر معروف مقام رکھتا ہے۔افتتاح کے بعد ایک پریس کانفرنس میں مسٹر سونووال نے کہا کہ وزیراعظم جناب نریندر مودی کی قیادت میں بھارتی حکومت کی کوششوں کی بدولت پچھلے 8سالوں میں آیوش کے شعبہ کے بازار کا کاروبار 3بلین امریکی ڈالر سے بڑھکر 18بلین امریکی ڈالر سے زیادہ ہوگیا ہے۔
وزیر نے کہا کہ آیوش کی وزارت آیوروید کے تمام شراکت کے ساتھ ہر سال23اکتوبر کو دھنونتری جینتی کے موقع پر آیوروید کادن مناتی ہے،اس سال کا موضوع ہے ‘ہر دن ہر گھر آیوروید’۔نئی دہلی کا آل انڈیا انسٹی ٹیوٹ آف آیوروید اس پروگرام کے نفاذ کےلئے ایک نوڈل ایجنسی ہے۔انہوں نے مزید کہا کہ تقریباً 22بھارتی وزارتیں اور سرکاری محکمے اس پروگرام کےلئے تعاون کررہے ہیں۔
گوا کے وزیر اعلی پرمود ساونت نے کہا کہ گوا اپنی متعدد پہلوں کے دم پر ایک معروف آیوروید اور ویل نیس ٹورزم ہب بننے کا منصوبہ بنارہا ہے۔وزیراعلی نے کہا کہ ریاست آیوش ویزا کے فوائد سے فائدہ اٹھانے کی پوری کوشش کررہی ہے، جس کا وزیر اعظم نے حال ہی میں اعلان کیا تھا،تاکہ سیاحت ،صحت اور فلاح و بہبود کے مراکز کو ترقی دی جائے اور گوا کو صحت و سیاحت کے شعبوں میں بہترین بنایا جا سکے۔
یہ بتاتے ہوئے کہ ڈبلیو اے سی نے پچھلے کچھ برسوں میں کس طرح ترقی پائی ہے ،سیاحت ،بندرگاہ ،جہاز رانی اور آبی راستوں کے وزیر مملکت جناب شری پد یسو نائک نے کہاکہ عالمی ادارہ صحت پہلی بار ڈبلیو اے سی کا حصہ بنا ہے اور اسے حصہ لینے والوں کی دلچسپی میں اضافہ ہوگا ۔انہوں نے کہا کہ گوا اپنی قدرتی خوبصورتی اور گوا کی اپنی مہمان نوازی کے دم پر ڈبلیو اے سی کے اس انعقاد کو یقینی طورپر یادگار بنا دے گا۔
آیوش کی مرکزی وزارت میں سکریٹری راجیش کوٹیچا،گوا کے وزیر صحت وشوجیت رانے،آل انڈیا انسٹی ٹیوٹ آف آیوروید ،نئی دہلی کی ڈائریکٹر تنوجا نیساری ،کوٹکل کے آریا ویدیا شالہ کے منیجنگ ٹرسٹی ڈاکٹر پی ایم ویریئر اور نیشنل آرگینائزنگ کمیٹی ڈبلیو اے سی اور آروگیہ کے چیئرمین اور آیوش کے شعبہ کی دیگر معروف شخصیات نے اس پروگرام میں شرکت کی۔
ٹیکسٹائلز کی وزارت
ملک میں کووڈ -19کے معالجے سے متعلق طبی عملے کوتحفظ فراہم کرنے والے لبادے کی پیداواری صلاحیت بڑھا کر ایک لاکھ یومیہ کردی گئی ہے؛ مجموعی طورپر پیداواری صلاحیت تا حال 1ملین کور آل یونٹوں پر مشتمل ہے
کووڈ-19 کے خلاف نبرد آزمائی میں ہراول دستے کے طبی کارکنان کو تحفظ فراہم کرنے کے لئے یہ ایک بڑا قدم ہے
بنگلورو نے پی پی ای کور آل  تیارکرنے کے معاملے میں سر فہرست مقام حاصل کیا ہے؛تمل ناڈو میں چنئی اور تریپور،پنجاب میں پھگواڑہ اور لدھیانہ، این سی آر میں گروگرام اور نوئیڈا پی پی ای لبادے کی تیاری کے مرکز بن چکے ہیں
حکومت مختلف النوع صنعتی اداروں اور مینوفیکچر رحضرات کے ساتھ سپلائی چین قائم کرنے، رکاوٹوں کو دور کرنے اور مستحکم بہم رسانی کو آسان بنانے کے لئے کام کررہی ہے
نئی دہلی ،26؍اپریل2020: کووڈ -19 کے معالجے سے وابستہ طبی عملے کو درکار لبادے کی پیداوار کی صلاحیت ملک میں بڑھا کر یومیہ ایک لاکھ سے زیادہ کردی گئی ہے۔ بنگلورو ملک میں کووڈ-19سے نمٹنے کے لئے پی پی ای لبادے کی تیاری کے معاملے میں ایک بڑا مرکز بن چکا ہے۔ ملک میں تیار ہونے والے لبادوں میں سے تقریباً 50 فیصد لبادے بنگلورو میں ہی تیار کیے جارہے ہیں، چونکہ باڈی کوور آل یعنی پورے جسم کو ڈھکنے والا لبادہ صحت پیشہ وران کو تحفظ فراہم کرانے والا ایک مخصوص تحفظاتی سوٹ ہے، لہٰذا اس سوٹ کی تیاری میں سخت ترین تکنیکی ضروریات ، جن کا تعین صحت و کنبہ بہبود کی وزارت کی جانب سے کیا گیا ہے ، کا لحاظ رکھنا ضروری ہوتا ہے۔ میسرز ایچ ایل ایل لائف کیئر لمٹیڈ کو ایک سنگل ونڈو اصولیابی ایجنسی کو ہسپتالوں اور صحتی اداروں کے لئے تشخیص کیا گیا ہے، جو صحت و کنبہ بہبود کی وزارت کے تحت کام کرنے والے تمام اداروں کے لئے اس لبادے کی فراہمی کرے گا۔ بنگلورو کے علاوہ پی پی ای کوور آل یعنی لبادے تمل ناڈو میں تریپور، چنئی، کوئمبٹور، گجرات میں احمد آباد ، وڈودرا، پنجاب میں پھگوڑہ اور لدھیانہ، مہاراشٹر میں کُسم نگر اور بھیونڈی، راجستھان میں دُرگا پور، کولکاتہ، دہلی، نوئیڈا، گروگرام اور چنڈی گڑھ جیسے مقامات لبادہ تیار کرنے میں مصروف ہیں۔ فی الحال مجموعی طور تیارہونے والے لبادوں کی تعداد ایک ملین لبادوں کے بقدر ہے۔
2020 کےآخری ہفتے میں ڈبلیو ایچ او کلاس تھری کے مطابق لبادوں کے لئے تکنیکی معیارات طے کئے گئے تھے، جو آئی ایس او 16003 کے مطابق یا اس کے مساوی معیارات کے مطابق تیار ہونے تھے۔ اس طرح کے سازو سامان چند بین الاقوامی کمپنیاں ہی بنا رہی تھی، جنہوں نے منبع ممالک سے برآمد ات بند ہونے اور اسٹاک نہ ہونے کی وجہ سے اس طرح کے لبادے کی سپلائی میں اپنی معذوری کا اظہا رکیا تھا۔ صحت و کنبہ بہبود کی وزارت کی جانب سے محدود تعداد میں وصولیابی اداروں کے ذریعے ایک محدود تعداد میں یہ لبادے فراہم کرائے جارہے تھے۔
صحت و کنبہ بہبود کی وزارت نے 2 مارچ 2020 کو تکنیکی ضروریات کو منظوری دی، تاکہ اندرون ملک دستیاب سازو سامان کی مدد سے کووڈ-19 کے معاملات سے نمٹنے کے لئے لبادوں کی تیاری کا کام طبی ماہرین کے مشورے سے انجام دیا جاسکے۔ ان معیارات کو 5 مارچ 2020 کو ایچ ایل ایل لائف کیئر لمٹیڈ کے سرکاری ویب سائٹ پر شائع کیاگیا اور ان مینوفیکچرر حضرات کو مدعو کیا گیا ، جو معقول اور وافر صلاحیت والے لبادے کی حصولیابی کی عمل میں مدد دے سکیں۔